CELEX: C2006/224/88
Language: sl
Date: 2006-09-16 00:00:00
Title: Zadeva T-108/01: Sklep Sodišča prve stopnje z dne 22. junija 2006 — Free Trade Foods proti Komisiji ( Ničnostna tožba — Odškodninska tožba — Sladkor s kumulacijo porekla v ES/ČDO — Zaščitni ukrep — Nedelovanje tožeče stranke — Ustavitev postopka )

16.9.2006   
            
            
               SL
            
            
               Uradni list Evropske unije
            
            
               C 224/41
            
         Sklep Sodišča prve stopnje z dne 22. junija 2006 — Free Trade Foods proti Komisiji
   (Zadeva T-108/01) (1)
   
   („Ničnostna tožba - Odškodninska tožba - Sladkor s kumulacijo porekla v ES/ČDO - Zaščitni ukrep - Nedelovanje tožeče stranke - Ustavitev postopka“)
   (2006/C 224/88)
   Jezik postopka: nizozemščina
   Stranke
   
      Tožeča stranka: Free Trade Foods NV (Curaçao, Nizozemski Antili) (zastopnika: M. Slotboom in N. Helder, odvetnika)
   
      Tožena stranka: Komisija Evropskih skupnosti (zastopnik: T. van Rijn, zastopnik)
   
      Intervenienta v podporo toženi stranki: Kraljevina Španija (zastopnik: N. Díaz Abad, zastopnik) in Francoska republika (zastopnika: G. de Bergues in L. Bernheim, zastopnika)
   Predmet zadeve
   Na eni strani, predlog za razglasitev ničnosti Uredbe Komisije (ES) št. 396/2001 z dne 27. februarja 2001, da se v obdobju od 1. marca 2001 do 30. junija 2001 še naprej uporabljajo zaščitni ukrepi za uvoz proizvodov iz sektorja sladkorja s kumulacijo porekla v ES/ČDO iz čezmorskih držav in ozemelj (UL L 58, str. 13), in na drugi strani, odškodninski zahtevek za škodo, ki naj bi jo utrpela tožeča stranka zaradi sprejetja izpodbijane uredbe.
   Izrek sklepa
   
               1)
            
            
               Postopek se ustavi.
            
         
               2)
            
            
               Tožeča stranka nosi svoje stroške in stroške tožene stranke. Kraljevina Španija in Francoska republika nosita svoje stroške.
            
         
      (1)  UL C 227, 11.8.2001.